《西江月（叠彩山题壁）》
宋代·石安民

飞阁下临无地，层峦上出重霄。重阳未到客登高。信是今年秋早。

随意烟霞笑傲，多情猿鹤招邀。山翁笑我太丰标。竹杖棕鞋桐帽。

作者简介：石安民，生卒年待考。宋代官吏。字惠叔,广西桂林人。宋绍兴十五年（1145）进士,曾任象州判官,执法严明,决狱明恕。后分教廉、藤二州,提倡德教,文风大振。早年曾从沈晦、胡寅游，受知于张浚。能文善诗,博学多能,与其弟安行、安时并称"三石"。后知吉阳军,未赴而卒。著有《惠叔文集》。